stanford-oval/wikipedia huggingface dataset:
Without You (Badfingerin kappale)

| ”Without You” Badfinger |
| --- | --- | --- |

Kappaleen tiedot
 Albumilta: No Dice
 Julkaistu: 9. marraskuuta 1970
 Tyylilaji: soft rock
 Kesto: 04.43
 Levy-yhtiö: Apple Records
No Dicen muut kappaleet
| ”No Matter What” 5 | ”Without You” 6 | ”Blodwyn” 7 |
”Without You” on brittiläisen Badfinger-yhtyeen jäsenten Pete Hamin ja Tom Evansin tekemä musiikkikappale, joka julkaistiin ensimmäisen kerran yhtyeen vuoden 1970 albumilla No Dice. Lukuisat artistit ja yhtyeet ovat tehneet kappaleesta coverversion, kuuluisimpina Harry Nilssonin (1971) ja Mariah Careyn (1994) myyntimenestykset.
| ”Without You” Mariah Carey |
| --- | --- | --- |

Singlen tiedot
 Albumilta: Music Box
 B-puoli: ”Never Forget You”
 Äänitetty : 1993
 Julkaistu: 23. tammikuuta 1994
 Tuottaja(t): Walter Afasanieff, Mariah Carey
 Tyylilaji: pop
 Kesto: 03.36
 Levy-yhtiö: Columbia
Mariah Careyn muut singlet
| ”Hero” 1993 | ”Without You / Never Forget You” 1994 | ”Anytime You Need a Friend” 1994 |
Mariah Careyn versio

Mariah Careyn versio, joka perustuu enemmän Harry Nilssonin versioon kuin Badfingerin alkuperäiseen versioon, julkaistiin Careyn albumin Music Box kolmantena singlenä vuoden 1994 alkupuolella. Yhdysvalloissa se julkaistiin 24. tammikuuta 1994 vain noin viikko sen jälkeen, kun Nilsson oli kuollut 15. tammikuuta. Yhdysvalloissa sitä markkinoitiin kaksois-A-puolena kappaleen ”Never Forget You” kanssa.
”Without You” oli Billboard Hot 100 -listalla korkeimmillaan kolmantena, ja se oli listan 40 parhaan joukossa 21 viikkoa. RIAA antoi sille kultalevyn, ja sitä myytiin maassa 600 000 kappaletta.
Euroopassa kappale on Careyn suurin hitti. Siitä tuli hänen ensimmäinen listaykkösensä Isossa-Britanniassa, ja se pääsi listaykköseksi myös muun muassa Sveitsissä (10 viikkoa), Italiassa, Alankomaissa (12 viikkoa), Saksassa ja Itävallassa (kahdeksan viikkoa).
Käännös suomeksi
Witmer Stone

Witmer Stone
Witmer Stone (22. syyskuuta 1866 Philadelphia – 23. toukokuuta 1939) oli yhdysvaltalainen lintu-, kasvi- ja nisäkästieteilijä.
Witmer Stonen vanhemmat olivat Anne Eveline Witmer ja Frederick Dawson Stone. Hän valmistui Germantown Academysta vuonna 1883, minkä jälkeen hän opiskeli Pennsylvanian yliopistossa. Vuonna 1888 Stone liittyi Philadelphian luonnontieteelliseen akatemiaan ja sai opintonsa päätökseen vuonna 1891. Pennsylvanian yliopisto myönsi hänelle kunniatohtorin arvon vuonna 1913 ja palkitsi hänet Alumni Award of Merit -maininnalla vuonna 1937. Stone osallistui akatemian rahoittamiin tutkimusretkiin Bermudalle vuonna 1888 ja Meksikoon vuonna 1890.
Stone oli American Ornithologists’ Unionin (AOU) puheenjohtaja vuosina 1920–1923 ja yhdistyksen lehden The Aukin toimittaja 1912–1936. Stone työskenteli yli 50 vuotta Philadelphian luonnontieteellisen akatemian lintutieteellisellä osastolla toimien myös laitoksen johtajana. Akatemian lintukokoelma viisinkertaistui 26 000 näytteestä 143 000:een Stonen virkauran aikana. Stone oli perustamassa Delaware Valley Ornithological Clubia (DVOC) vuonna 1890 ja toimi kerhossa aktiivisesti koko loppuelämänsä ajan. Hän toimi puheenjohtajana myös American Society of Mammalogists -seurassa.
Vuonna 1911 Stone julkaisi New Jerseyn kasvistoa käsittelevän uraauurtavan teoksensa The Plants of Southern New Jersey. Hän vietti useita kesiä New Jerseyn kuuluisalla lintujen havaintopaikalla Cape Mayssa ja laati Cape Mayn linnuista kaksiosaisen, vaimolleen omistamansa teoksen Bird Studies at Old Cape May (1937). Stone julkaisi satoja tieteellisiä kirjoituksia etupäässä The Aukissa.
Stone avioitui Lillie Mae Laffertyn kanssa 1. elokuuta 1904. Heille ei syntynyt lapsia.
Stone nimesi linnuista muun muassa kolumbianruohokolibrin (Lepidopyga lilliae) vaimonsa kunniaksi.
Aiheesta muualla

Bird Studies at Old Cape May
William Lyytikäinen

Petter William Lyytikäinen (21. toukokuuta 1877 Pielavesi − 19. joulukuuta 1944 Helsinki) oli suomalainen juristi ja korkeimman oikeuden oikeusneuvos.
Lyytikäisen vanhemmat olivat kauppias Petter Lyytikäinen ja Henrika Gertrud Korhonen. Hän pääsi ylioppilaaksi 1896 Kuopion lyseosta ja suoritti oikeustutkinnon Helsingin yliopistossa 1901. Lyytikäinen sai varatuomarin arvon 1904.
Lyytikäinen oli Viipurin hovioikeudessa ylimääräisenä virkailijana 1907−1910 ja kanslistina 1910−1913. Hän toimi sitten asianajajana Viipurissa 1913−1917 ja sen jälkeen Viipurin hovioikeudessa notaarina 1917, asessorina 1917−1920 ja hovioikeudenneuvoksena 1920−1929. Lyytikäinen oli korkeimman oikeuden apujäsenenä 1927−1929 ja oikeusneuvoksena vuodesta 1929 alkaen. Lyytikäinen toimi myös maanviljelijänä omistamillaan tiloilla Saurelassa ja Korkeapurossa Pielavedellä.
William Speirs Bruce

| William Speirs Bruce |
| --- | --- |
 William Speirs Bruce.
Henkilötiedot
Syntynyt: 1. elokuuta 1867 Lontoo
Kuollut: 28. lokakuuta 1921 (54 vuotta) Edinburgh
Kansalaisuus:  Iso-Britannia
Ammatti:  luonnontieteilijä, tutkimusmatkailija
Puoliso:  Jessie McKenzie
Lapset:  2
William Speirs Bruce (1. elokuuta 1867 Lontoo − 28. lokakuuta 1921 Edinburgh) oli brittiläinen luonnontieteilijä, napa-aluetieteilijä, meritieteilijä ja tutkimusmatkailija. Hänet tunnetaan tutkimusmatkastaan Etelämantereelle sekä ensimmäisen sääaseman perustamisesta sinne.
Bruce oli skotlantilaisen isänsä fyysikko Samuel Noble Brucen ja walesilaisen äitinsä Maryn (o.s. Lloyd) neljäs lapsi. Hän aloitti lääketieteen opiskelun University College Londonissa vuonna 1887. Hän opiskeli samana kesänä luonnontieteitä Edinburghissa, minkä jälkeen hän päätti jatkaa lääketieteen opiskelua siellä. Samalla hän kiinnostui myös meritieteistä.
Vuosina 1892−1893 Bruce lopetti opintonsa ja matkasi ensimmäistä kertaa Etelämantereelle. Hän oli mukana luonnontieteilijänä ja kirurgina retkikunnassa, joka selvitti valaanpyynnin mahdollisuuksia Etelämantereella. Sen jälkeen hän oli mukana useissa retkikunnissa vuosina 1895−1899, kuten Jackson-Hamsworthin retkikunnasssa vuonna 1897.
Bruce johti retkikuntaa nimeltään Scottish National Antarctic Expedition (SNAE), joka lähti Scotia-aluksella Troonista 2. marraskuuta 1902, ja tutkimusmatka kesti yli 21 kuukautta. Sen tuloksena saatiin paljon ilmastoon liittyviä tutkimustuloksia sekä sääasema. Brucen myöhemmät retket Etelämantereelle eivät tuottaneet merkittäviä tuloksia.
Bruce oli vuodesta 1901 naimisissa Jessie Mackenzien kanssa, ja he saivat pojan ja tyttären. Hän kuoli Edinburghissa 28. lokakuuta 1921.
Käännös suomeksi
Volunteer (albumi)

| Volunteer Sham 69 |
| --- | --- | --- |

Studioalbumin tiedot
 Äänitetty : Maison Rouge Studios, Lontoo
 Julkaistu: 1988
 Formaatti: CD LP
 Tuottaja(t): Dave Parsons, Jimmy Pursey
 Tyylilaji: punk rock, Oi!
 Levy-yhtiö: Legacy Records (LLCD 117)
Sham 69:n muut julkaisut
| The Game 1980 | Volunteer 1988 | Information Libre 1991 |
Volunteer on englantilaisen punk rock -yhtye Sham 69:n albumi vuodelta 1988.
Kappaleet

Kaikki kappaleet säv. Jimmy Pursey ja Dave Parsons.
Kappaleet > Kappaleet

Outside the Warehouse – 4.13
Wicked Tease – 2.49
Wallpaper – 3.49
Mr Know It All – 3.25
As Black As Sheep – 3.47
How the West Was Won – 2.32
That Was the Day – 3.40
Rip and Tear – 3.12
Bastard Club – 4.52
Volunteer – 3.21
Muusikot

Jimmy Pursey – laulu
Dave Parsons – kitara
Andy Prince – basso
Ian Whitehead – rummut
Linda Paganelli – saksofoni
Arviot

Allmusic:
Aiheesta muualla

Volunteer discogs.com -sivustolla
Vorna (yhtye)

| Vorna |
| --- | --- |

Tiedot
Toiminnassa:  2008–
Tyylilaji:  folk metal, black metal
Kotipaikka:  Tampere, Suomi
Laulukieli:  suomi
Jäsenet:  Vesa Salovaara, laulu   Arttu Järvisalo, kitara   Henri Lammintausta, kitara   Niilo Könönen, bassokitara   Saku Myyryläinen, kosketinsoittimet   Mikael Vanninen, rummut  
Levy-yhtiö:  Lifeforce Records, (2019–)   Inverse Records, (2013–2015)  
Aiheesta muualla
Kotisivut
Infobox OKNimi-testi OK: 
Vorna on vuonna 2008 perustettu pirkanmaalainen pakanametalliyhtye, jonka musiikissa on viitteitä black- ja folk metalista. Yhtye ammentaa aiheita kappaleisiinsa muun muassa kansanperinteestä, ja sanoituksissa on vahvasti esillä luontoon ja myyttisyyteen liittyviä teemoja kuten henkinen kamppailu ja Tuonela.
Yhtye julkaisi esikoisalbuminsa Ajastaika vuonna 2013 ja kaksi vuotta myöhemmin toisen albuminsa Ei valo minua seuraa. Kaksi vuotta myöhemmin julkaistun toisen albumin tiimoilta yhtye kiersi klubityyppisillä keikoilla Suomen lisäksi myös Saksassa ja Alankomaissa. 2015 julkaistiin myös yhteistyössä Panimo Hiisin kanssa yhtyeen oma Stout-olut, joka kantaa nimeä Hiisi Vorna Taival.
Vuonna 2016 yhtye äänitti kaksi singleä: "Aalloista", joka julkaistiin elokuussa ja jota seurasi Suomikiertue Whispered-yhtyeen kanssa, sekä "Tie varjoista", joka julkaistiin tammikuussa 2017 ja jota seurasi toinen kiertue kotimaassa Thyrfingin ja Kalmahin kanssa. Vorna  esiintyi vuonna 2017 Nummirockissa.
Vuonna 2019 julkaistiin yhtyeen kolmas levy Sateet palata saavat. Albumi on saanut useita erinomaisia arvioita sekä kotimaisissa että ulkomaisissa medioissa: Inferno (4/5) , Kaaoszine (9+/10) , Metal Injection (9.5/10) , Angry Metal Guy (4.0/5.0), Metal Utopia (8.5/10), Metal Storm (8.3/10).
Jäsenet

Vesa Salovaara – laulu
Arttu Järvisalo – kitara
Henri Lammintausta – kitara
Niilo Könönen – bassokitara
Saku Myyryläinen – kosketinsoittimet
Mikael Vanninen – rummut
Diskografia > Studioalbumit

Ajastaika (2013,  Inverse Records)
Ei valo minua seuraa (2015,  Inverse Records)
Sateet palata saavat (2019,  Lifeforce Records)
Aamunkoi (2023,  Lifeforce Records)
Diskografia > Demot

Menetetty (2009)
Ammoisen päivän raunioilla (2010)
Jäätynyt (2011)
Diskografia > Singlet

Aalloista (2016)
Tie varjoista (2017)
Syvyydet (2019)
Maa martona makaa (2019)
Sateet (2019)
Hiljaisuus ei kestä (2023)
Kalliolla (2023)
Valo (2023)
Aiheesta muualla

Vorna
Vorna Encyclopaedia Metallumissa (englanniksi)
Facebook Vorna Official
Mikseri: Vorna
Youtube VornaOfficial
Vorna (yhtye) Discogsissa. (englanniksi)
William M. Bulger

William M. Bulger
William Michael (”Billy”) Bulger (s. 2. helmikuuta 1934) on yhdysvaltalainen demokraattisen puolueen poliitikko.
Bulger syntyi Massachusettsissa irlantilaisille vanhemmille. Hän oli kolmas näiden kuudesta lapsesta; yksi sisaruksista on FBI:n pitkään etsimä rikollinen James J. Bulger. Hän itse on valmistunut Boston College High Schoolista, Boston Collegesta ja Boston College Law Schoolista.
Bulgerin poliittinen ura oli huomattavan pitkäaikainen: hänet valittiin Massachusettsin edustajainhuoneeseen ensimmäistä kertaa vuonna 1961. Istuttuaan siellä neljä kautta hän pääsi Massachusettsin senaattiin vuonna 1970 ja nousi lopulta senaatin puheenjohtajaksi vuonna 1978. Hänet valittiin puheenjohtajaksi uudelleen kahden vuoden välein aina vuoteen 1996 saakka.
Bulger nimitettiin Massachusettsin yliopiston johtoon vuonna 1996. Hän vetäytyi kyseisestä virasta 1. syyskuuta 2003. Hänen puolisonsa on ollut vuodesta 1960 Mary, jonka kanssa hänellä on yhdeksän lasta.
Wilhelm Sauer

Wilhelm Sauer
Wilhelm Sauer (1831–1916) oli saksalainen urkutehtailija. Hän toimi Frankfurt an der Oderissa. Hän on rakentanut urut esimerkiksi Leipzigin Thomaskircheen ja Kölniin Gürzenichiin.
Aiheesta muualla

Kuvia tai muita tiedostoja aiheesta Wilhelm Sauer Wikimedia Commonsissa
Warhead (Tarot)

| ”Warhead” Tarot |
| --- | --- | --- |

Singlen tiedot
 Albumilta: For the Glory of Nothing
 Julkaistu: 24. lokakuuta 1997
 Formaatti: CDS
 Tyylilaji: heavy metal
 Kesto: 06.00
 Levy-yhtiö: Blastic Heaven
Listasijoitukset
  Suomen virallinen lista: 9.
Tarotin muut singlet
| ”As One” 1995 | ”Warhead” 1997 | ”The Punishment” 1998 |
Warhead on heavy metal -yhtye Tarotin kuudes single. Se julkaistiin vuonna 1997 levymerkillä Blastic Heaven Records.
Kappale nousi Suomen Virallisen Listan sijalle 9.
Kappaleet

Warhead – 06.00
Beyond Troy – 05.37
The Colour of Your Blood – 04.42 (Live)
Kokoonpano

Marco Hietala – basso, laulu
Zachary Hietala – kitara
Janne Tolsa – koskettimet
Pecu Cinnari – rummut
West Competition

|  West Competition |
| --- | --- |
Koko nimi:  West Competition
Perustettu:  1998
Lopetettu:  2000
Tallipäällikkö:   David Brown
Runko:  B99/50
Moottori:  Zytek
Renkaat:  A Avon
Ensimmäinen kilpailu:  Oscherslebenin GP 1998
Viimeinen kilpailu:  Belgian GP 2000
Tuloksia
Valmistajien maailmanmestaruuksia:  1 (1999)
Kuljettajien maailmanmestaruuksia:  1 (1999)
Voittoja:  8
Paalupaikkoja:  7
Nopeimpia kierroksia:  12
Sijoitus kaudella 2000:  3. (24 p.)
Nick Heidfeldin vuoden 1999 mestaruusauto.
West Competition on brittiläinen autourheilutalli, joka kilpaili Formula 3000 -sarjassa kausilla 1998–2000. Talli toimi McLarenin junioritallina.
Formula 3000 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Auto Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | T96/50 Zytek V8 A |  | OSC | SMR | ESP | GBR | MON | PAU | AUT | GER | HUN | BEL | ITA | LUX | 63 | 2. |
| 1998 | T96/50 Zytek V8 A |  Nick Heidfeld | 2 | 4 | 26 | 2 | 1 | 3 | 7 | 1 | 1 | 4 | 2 | 9 | 63 | 2. |
| 1998 | T96/50 Zytek V8 A |  Nicolas Minassian | Kesk. | 19 | Kesk. | 7 | 9 | 7 | 5 | Kesk. | 4 | 19 | 19 |  | 63 | 2. |
| 1998 | T96/50 Zytek V8 A |  Bas Leinders |  |  |  |  |  |  |  |  |  |  |  | DNS | 63 | 2. |
| 1999 | B99/50 Zytek V8 A |  | SMR | MON | ESP | FRA | GBR | AUT | GER | HUN | BEL | EUR |  |  | 59 | 1. |
| 1999 | B99/50 Zytek V8 A |  Nick Heidfeld | 1 | 7 | 1 | 1 | 3 | 1 | Kesk. | 2 | 4 | 2 |  |  | 59 | 1. |
| 1999 | B99/50 Zytek V8 A |  Mário Haberfeld | DNQ | DNQ | Kesk. | Kesk. | 18 | Kesk. | 14 | DNQ | DNQ | DNQ |  |  | 59 | 1. |
| 2000 | B99/50 Zytek V8 A |  | SMR | GBR | ESP | EUR | MON | FRA | AUT | GER | HUN | BEL |  |  | 24 | 3. |
| 2000 | B99/50 Zytek V8 A |  Stéphane Sarrazin | 7 | 19 | 9 | 5 | Kesk. | 6 |  |  |  |  |  |  | 24 | 3. |
| 2000 | B99/50 Zytek V8 A |  Tomas Scheckter |  |  |  |  |  |  | 18 | 2 | 21 | DNS |  |  | 24 | 3. |
| 2000 | B99/50 Zytek V8 A |  Tomáš Enge | 5 | 13 | Kesk. | Kesk. | DNQ | 5 | 16 | 1 | 17 | 6 |  |  | 24 | 3. |
Aiheesta muualla

West Competition Speedsport-Magazine
Victor Gram

| Victor Gram> Tanskan puolustusministeri |
| --- | --- |
 Jens Otto Kragin I ja II hallitus 15. marraskuuta 1962 – 2. helmikuuta 1968  
Edeltäjä:  Poul Hansen
Seuraaja:  Erik Ninn-Hansen
Kansankäräjäedustaja
 1943–1969  
Tanskan sosiaalidemokraattisten nuorten puheenjohtaja
 1942–1946  
Edeltäjä:  Poul Hansen
Seuraaja:  Per Hækkerup
Henkilötiedot
Koko nimi:  Victor Bernhard Gram
Syntynyt: 30. tammikuuta 1910 Højby, Tanska
Kuollut: 12. helmikuuta 1969 (59 vuotta)
Tiedot
Puolue:  Sosiaalidemokraatit
Victor Bernhard Gram (30. tammikuuta 1910 Højby – 12. helmikuuta 1969) oli tanskalainen sosiaalidemokraattinen poliitikko. Hän istui kansankäräjillä vuosina 1943–1969 ja toimi Tanskan puolustusministerinä 1962–1968. Vuosina 1942–1946 hän oli puolueensa nuorisojärjestön DSU:n puheenjohtaja.
Aiheesta muualla

Victor Gram Tanskan kansankäräjien verkkosivuilla (tanskaksi)
Wilhelm Roscher

Wilhelm Roscher
Wilhelm Georg Friedrich Roscher (1817–1894) oli saksalainen taloustieteilijä, joka perusti historiallisen koulukunnan Saksan taloustieteessä. Vuodesta 1848 hän oli Leipzigin yliopiston professori. Roscher oli kansantaloustieteen historiallisen koulukunnan perustajia.
Teoksia

Grundriss zu Vorlesungen über die Staatswirtschaft nach Geschichtlicher Methode (1843)
Kolonien, Kolonialpolitik und Auswanderungen (1856)
Geschichte der Nationalökonomik in Deutschland (1874)
Politik (1892)
Geistliche Gedanken eines Nationalökonomen.
Wawa

Wawa voi tarkoittaa:
Wawa (Ontario), Kanadassa
Wawa (Pennsylvania), Yhdysvalloissa
Wawa (Togo), Togossa
Wawa, barangay Oranin kunnassa Bataanin provinssissa, Filippiineillä
Rio Wawa, joki Nicaraguassa
Abatsi ghanaksi
Wawa, Mataramin kuningaskunnan kuningas (924–929)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wawa”, voi hakea sivunnimihaulla, laajalla sivunnimihaulla tai tekstihaulla.
Velkomustuomio

Velkomustuomio tarkoittaa Suomessa käräjäoikeuden antamaa tuomiota siitä, että velallisen tulee maksaa velkojalle avoimena olevat velat. Velkomustuomiota tarvitaan maksamattomien saatavien perinnässä.
Velkomustuomio oikeudessa

Velkomusasia tulee käräjäoikeudessa vireille kantajan haastehakemuksella, usein perintätoimiston laatimana. Viranomaiset, haastemies tai viime kädessä poliisi, toimittavat haasteen tiedoksi vastaajalle eli velalliselle. Velallisella on mahdollisuus antaa oikeudelle vastaus asiassa 14 päivän kuluessa. Jos hänellä ei ole mahdollisuutta maksaa velkaansa eikä hän halua lausua asiasta oikeudelle mitään, hänen ei tarvitse tehdä mitään.
Jos asianosaisilla ei ole velasta riitaa, asia käsitellään oikeudessa niin sanottuna riidattomana eli summaarisena asiana. Jos asia on riitainen tai se muuttuu riitaiseksi, se käsitellään riita-asiana, jonka käsittely on hitaampaa. Velallinen voi riitauttaa asian esimerkiksi silloin, jos hän katsoo vaatimuksen olevan perusteeton tai epäselvä, sen määrä on väärä tai hän ei katso olevansa vastuussa velasta.
Velkomusasiassa yleisin ratkaisu on yksipuolinen tuomio. Sillä vastaaja velvoitetaan suorittamaan kantajalle haastehakemuksen mukaiset saatavat.
Tuomion merkitys

Velkomustuomio on peruste ulosotolle. Tuomion avulla velallinen voi viedä velkansa ulosottovirastoon perittäväksi.
Velkomustuomiosta velalliselle aiheutuu myös maksuhäiriömerkintä. Merkintä voi vaikeuttaa velallisen toimintaa kuten asunnon vuokraamista tai luotonsaantia. Maksuhäiriömerkinnän uhka parantaa oikeudellisen perinnän tehoa.
Oikeudenkäyntikulut lisäävät maksettavan velan määrää.
Välttääkseen velkomustuomion velallinen voi yrittää sopia asiasta velkojan kanssa.
Velkomustuomioiden määrä ja saajat

Käräjäoikeuksien käsittelemät summaariset asiat koostuvat lähes kokonaan velka-asioista, ja ne muodostavat ylivoimaisesti suurimman osan kaikista käräjäoikeuksiin saapuneista asioista.
Käräjäoikeudet ratkaisivat vuonna 2016 yhteensä 345 700 summaarista asiaa. Määrä on kaksinkertainen vuoden 2006 lukumäärään verrattuna. Kasvu ilmentää sitä, että velan takaisinmaksuongelmat koskettavat yhä suurempaa osaa suomalaisista. Taustalla voi olla rahan riittämättömyyttä, maksuhaluttomuutta sekä taloudenhallinnan vaikeuksia.
Suurin osa velkomustuomioista vuosina 2013–2016 liittyi luotonantoyritysten antamiin luottoihin (mukaan luettuna kulutusluotot ja pikavipit) sekä etämyyntiin ja tililuottoon. Pikavippien osuus oli kuitenkin laskenut huippuvuodesta 2013. Velkomustuomiot olivat yleisempiä miehillä kuin naisilla, ja miehillä myös velkapääomat olivat keskimäärin suurempia. Tyypillisin velkomustuomion saaja oli 25–34-vuotias mies.
Aiheesta muualla

Majamaa, Karoliina ym.: Viime vuosien muutokset vakavissa velkaongelmissa. Analyysi velkomustuomioista Yhteiskuntapolitiikka 82 (2017):6.
William Smithers

| William Smithers> Henkilötiedot |
| --- | --- |
Syntynyt: 10. heinäkuuta 1927 (ikä 97) Richmond, Virginia, Yhdysvallat
Ammatti:  näyttelijä
Näyttelijä
Merkittävät roolit:  The Guiding Light Pikkukaupungissa tapahtuu Papillon Dallas
Aiheesta muualla
mysite.verizon.net/res7gpw5
IMDb 
Elonet
William Smithers (s. 10. heinäkuuta 1927 Richmond, Virginia) on yhdysvaltalainen näyttelijä. Hänet muistetaan Jeremy Wendellin roolista televisiosarjassa Dallas, jossa hän esiintyi 1980-luvulla. Hän menestyi myös Broadway-teatterissa.
Aiheesta muualla

William Smithers Internet Movie Databasessa. (englanniksi)
William Smithers Elonetissä.
Vuorijärvi (Mäntyharju)

| Vuorijärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°23′59″N, 26°52′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kallaveteen 
Järvinumero:  14.972.1.003
Mittaustietoja
Pinnankorkeus:  83 m  
Pituus:  1,9 km  
Leveys:  1,9 km  
Rantaviiva:  8,33 km  
Pinta-ala:  77,088 ha  
Saaria:  ei saaria 
 fiVuorijärvi 
Vuorijärvi on Etelä-Savossa Mäntyharjulla sen asemanseudun eteläpuolella sijaitseva järvi.
Maantietoa

Vuorijärvi on 1,9 kilometriä pitkä, 1,9 kilometriä leveä, ja sen pinta-ala on 77 hehtaaria. Se on V-kirjaimen muotoinen, joten sen suurin poikittainen leveys on vain 650 metriä. Järven etelärannat kohoavat jyrkkinä rinteinä takana kohoavalle ylänköalueelle. Järvi katkaisee leveytensä takia Kallaveteen ja Pyhäveteen sijoittuvan niemimaan niin, että järven itäpuolelle jää 700 metriä ja itäpuolelle 350 metriä leveä kannas. Järvellä ei ole kartan mukaan saaria. Järven eteläpäässä sijaitsee kapea Mustalahti ja pohjoisessa on kaksi lahdenpohjukkaa. Läntinen lahti haarautuu Kiiskinlahdeksi ja Kolkkalanlahdeksi, joiden väliin työntyy Voiheinäniemi. Itäinen lahti on Kallalahti, jonka katkaisee sen pengertienä ylittävä seututie 381. Tien taakse jää lyhyt lahdenperä. Vuorijärven rantaviivan pituus on 8,3 kilometriä. Pohjoispuolella sijaitsee Mäntyharjun asemanseutu ja lähinnä järveä Kolkkalan asuin- ja teollisuusalue. Järven rannoilla sijaitsee kolmisenkymmentä asuin- ja vapaa-ajan asuntoa. Kiiskinlahden perällä on yleisessä käytössä oleva laavu, jonne tulee urheilupuistosta polku.
Historiaa

Vuonna 1940 julkaistussa Mäntyharjun seudun taloudellisessa kartassa on järven rannat piirretty lähes autioiksi. Kolkkalanlahden ja Kiiskinlahden pohjoisrantaan ulottuu pienet peltopalstat ja Mustajärveltä Vuorijärveen olevassa laaksossa sijaitsee kapea peltopalsta. Varpaseen kulkeva maantie kiertää järven Kallalahden. Vuorijärven pohjoispuolella sijaitsee kaksi maatilaa. Vuoden 1969 peruskartassa on tilanne pääosin sama, mutta Kallalahden rennoille on rakennettu viisi omakotitaloa. Tässä kartassa tulevaa Kiiskinlahtea kutsutaan vielä nimellä Tikkataipaleenlahti. Seuraava kartta on julkaistu vuonna 1986. Siinä näkyy asemanseudun kehityksen, joka tuo asutusta lähemmäksi Vuorijärveä. Järven rantaan on rakennettu muutama asuin- ja vapaa-ajan asunto. Varpasesta tuleva seututie 381 on nyt oikaistu Kallalahden yli. Vuoden 1998 kartassa on asuntoalueet laajentuneet lisää, mutta taajama-alueen palvelut sijaitsevat edelleen kauempana järvestä. Pohjoispuolella toimineen maatilan peltoala pienenee jokaisella kartalla eikä peltomaita ole enää olemassa.
Vesistösuhteet

Vuorijärvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Vuorijärveen on johdettu joitakin pieniä metsäojia. Niiden lisäksi pohjoisesta laskee Kolkkalanlahteen Pekkolanlammen laskuoja, etelästä syvää laaksoa myöten Mustalahteen Mustajärven ja Kalattoman laskuoja ja idästä Kallanlahteen Ison Haukilammen ja Pienen Haukilammen yhteinen laskuoja. Kallalahdesta alkaa 400 metriä pitkä laskuoja, joka laskee Kallaveden Kallalahteen. Järven vedenpinnan korkeus on 83,0 metriä mpy. ja Kallaveden 81,5 metriä, joten ojalla on pudotusta 1,5 metriä.